รองผู้ว่าฯ ประจวบคีรีขันธ์ลงพื้นที่ตรวจปริมาณน้ำสะสม ประเมินสถานการณ์ฝนตกหนักในพื้นที่อำเภอเมือง
จากสถานการณ์ที่เกิดฝนตกหนักหลายพื้นที่ของจังหวัดประจวบคีรีขันธ์ จากพายุดีเปรสชั่นที่พัดขึ้นฝั่งจากอ่าวไทย โดยตลอดคืนวันที่ 7 พ.ย.2560 ถึงปัจจุบันยังมีฝนตกอยู่ นายโชตินรินทร์ เกิดสม รองผู้ว่าราชการจังหวัดประจวบคีรีขันธ์ พร้อมด้วยนายอำเภอเมืองประจวบคีรีขันธ์ อดีตนายก อบต.เกาะหลัก ได้ลงพื้นที่บริเวณอ่างเก็บน้ำร่องทศกัณฑ์ ตำบลเกาะหลัก อำเภอเมืองประจวบคีรีขันธ์ ดูปริมาณน้ำสะสม เพื่อประเมินสถานการณ์ในการป้องกันและแก้ไขปัญหาจากสถานการณ์ที่เกิดฝนตกหนักในพื้นที่ โดยเบื้องต้นรองผู้ว่าราชการจังหวัดประจวบคีรีขันธ์ได้ให้มอบให้ส่วนท้องถิ่น กำจัดวัชพืชที่กีดขวางทางน้ำ ให้สามารถไหลผ่านได้สะดวก 
จากนั้นเดินทางทางไปตรวจจุดรวมน้ำที่บริเวณหมู่ 2 ตำบลเกาะ โดยบริเวณดังกล่าวเป็นเส้นทางน้ำเก่าที่ไหลมารวมอยู่ข้างบ้านเรือนประชาชน ก่อนจะผ่านเข้าคลองลอดถนนเพชรเกษม บริเวณนี้เรียกว่าร่องทศกัณฑ์ จากสถานการณ์น้ำท่วมต้นปีที่ผ่านมา จุดนี้เป็นจุดที่ทำให้เกิดน้ำท่วมผ่านถนนเพชรเกษม ซึ่งผู้นำท้องถิ่นเสนอให้มีการจัดสรรงบเพิ่มเติมทำท่อระบายน้ำเชื่อมไปยังระบบระบายน้ำถนนประจวบ-หนองเสือ เพื่อการระบายน้ำที่ดีขึ้นอีกทางหนึ่ง